


	 ΕΝΩΣΗ					
   ΔΙΚΑΣΤΩΝ &ΕΙΣΑΓΓΕΛΕΩΝ			
      ΠΡΩΤΟΔΙΚΕΙΟ ΑΘΗΝΩΝ
       ΚΤΙΡΙΟ 6 –ΓΡΑΦΕΙΟ 210
 ΤΗΛ: 2132156114 Τ.Κ. 113. 62
  e- mail: endikeis@otenet.gr

	Αθήνα, 13-11-2026	
                                                                                                                                            Αρ. πρωτ.: 425

ΑΝΑΚΟΙΝΩΣΗ
Διοργάνωση παιδικών χριστουγεννιάτικων γιορτών σε Αθήνα & Θεσσαλονίκη

[image: ]Η Ένωση Δικαστών και Εισαγγελέων διοργανώνει για τα παιδιά των Δικαστικών και Εισαγγελικών Λειτουργών – μελών της Ένωσής μας παιδικές χριστουγεννιάτικες γιορτές.
Στην Αθήνα στις  19 Δεκεμβρίου 2026, ημέρα Σάββατο και ώρα 14.00 (ώρα προσέλευσης 13:30) θα παρακολουθήσουμε την παιδική θεατρική παράσταση «Η αγκαλιά που ψήλωνε» του Μάριου Μάζαρη στο Θέατρο Αλκυονίς (Ιουλιανού 42-46, Αθήνα). Μια μαγική ιστορία για την πίστη στον εαυτό μας, τη φιλία, τη διαφορετικότητα, τη δύναμη της καλοσύνης και τον φόβο της απόρριψης, το θάρρος και τις λέξεις που κάνουν τα αστέρια να φωτίζουν τις σκοτεινές μας σκέψεις. Γεμάτη γέλιο, συγκίνηση, τραγούδια, φαντασία και φυσικά ...αγκαλιές, από εκείνες που σε ψηλώνουν.
[image: ]Στη Θεσσαλονίκη στις 27 Δεκεμβρίου 2026, ημέρα Κυριακή και ώρα 11:00 (ώρα προσέλευσης 10:30) θα παρακολουθήσουμε  την παιδική παράσταση «Τζιτζιμιτζιχοτζιριά» της Στέλλας Μιχαηλίδου από την Παιδική Σκηνή του ΚΘΒΕ, στο Βασιλικό Θέατρο (30ης Οκτωβρίου 2, στον Κήπο του Μεγάλου Αλεξάνδρου). Πρόκειται για μια ευφάνταστη και τρυφερή περιπέτεια που φωτίζει τη δύναμη της συλλογικότητας και της αλληλοβοήθειας, την αξία της φιλίας, αλλά και την ομορφιά που κρύβεται στα απλά, καθημερινά πράγματα της ζωής, υπενθυμίζοντας τον ουσιαστικό ρόλο της ποίησης και του παιχνιδιού στην ανθρώπινη εμπειρία.
Στις εκδηλώσεις θα ακολουθήσει διανομή δώρων για τα παιδιά[image: ]
· Υπεύθυνοι Εκδήλωσης: Αθήνα, Μαρίνα Κάβουρα, Θεσσαλονίκη Παντελής Μποροδήμος
· Τα παιδιά (έως 14 ετών) θα συνοδεύονται από έναν/μία μόνο συνοδό.
· Τα έξοδα καλύπτονται από την Ένωση.

